বইমেলার বিশাল পরিসরজুড়ে এখন ভিন্নরকম আয়োজনের ছড়াছড়ি। ছোট-বড় সব প্রকাশনার শৈল্পিক সাজসজ্জার আয়োজন, গণমাধ্যমগুলোর নিজেদের সম্প্রচারের জন্য আলাদা স্টল, দৃষ্টি প্রতিবন্ধীদের জন্য আলাদা স্টল, লিটল ম্যাগের আলাদা পরিসর, সাংস্কৃতিক ও নাটকের প্রকাশনার আলাদা স্টল, লেখকদের জন্য আলাদা কর্নার, শিশুদের জন্য আলাদা কর্নার, শিশু-কিশোররা যেন আলাদাভাবে তাদের প্রয়োজনীয় বই নিতে পারে তার জন্য আলাদা সময়সীমা, বিভিন্ন জায়গায় বসার জন্য আলাদা বসার ব্যবস্থা, আলোচনা ও সাংস্কৃতিক অনুষ্ঠান, মেলা প্রাঙ্গণের মধ্যে পথনাটকের আয়োজন, শারীরিক বা দৃষ্টিপ্রতিবন্ধীদের জন্য হুইল চেয়ারের ব্যবস্থা, মোড়ক উন্মোচনের জন্য আলাদা মঞ্চ, গণমাধ্যমকর্মীদের কাজ করার জন্য আলাদা সুযোগ-সুবিধা, খাবার বা পানীয়ের জন্য আলাদা আয়োজন, মলমূত্রের জন্য আলাদা ব্যবস্থা, গোটা পরিসর সিসিটিভির আওতায় নিয়ে আসা, নিরাপত্তাকর্মীদের কড়া নজরদারিসহ ব্যাপক পরিসরে এখন অমর একুশে গ্রন্থমেলার আয়োজন করা হয়।